**Súťaže cvičných firiem 2022**

Štátny inštitút odborného vzdelávania, odbor finančnej gramotnosti, Slovenského centra cvičných firiem (SCCF) a podpory smerovania mládeže vyhlasujú súťaže cvičných firiem, ktoré sa budú v tomto roku konať v rámci Medzinárodného veľtrhu cvičných firiem 2022.

**Súťažné kategórie MVCF 2022 (podklady do súťaží zasielať elektronicky vopred):**

1. Logo + Slogan, (1-stranný, formát JPG alebo PDF)
2. Instagram post, (1-stranný, formát JPG alebo PDF)
3. Elektronická prezentácia, (formát PPT, PPTX)
4. Webová stránka s e-shopom, (Link, webová stránka s možnosťou zakúpenia produktov CF)
5. Reklamný šot, (Link-YouTube, krátke video s dľžkou max. 60 sekúnd)

**Súťaže hodnotené počas veľtrhu:**

1. 90´vo výťahu
2. Finále elektronických prezentácií (účastníkov finále vyberie odborná komisia)
3. Stánok

**Celkové hodnotenie súťaží MVCF:**

1. Najlepšia cvičná firma (najvyšší počet bodov vo všetkých súťažiach)

Zaslaním požadovaného podkladu/podkladov do jednotlivých súťaží je cvičná firma automaticky zaradená do súťažnej kategórie/kategórií. V prípade zaslania súťažného podkladu cvičnej firmy v inom ako požadovanom formáte a odkaze (linku) sa tento nebude hodnotiť.

Podklady do súťaží cvičných firiem zašlite **najneskôr do 10. októbra 2022** na e-mail: **mvcfonline@gmail.com.**

V prípade, ak má súťažný podklad viac ako 20 MB na 1 súbor, uveďte link na zdieľaný odkaz.

Do predmetu správy napíšte „Súťaže MVCF - MENO CF“.

**Upozorňujeme, že nie je povinné zúčastniť sa všetkých súťaží. Účasť v súťažnej kategórii „Najlepšia cvičná firma“ je podmienená získaním bodov zo všetkých súťaží.**

Súťaže budú hodnotené odbornou komisiou podľa stanovených kritérií (uvedené nižšie).

V každom hodnotiacom kritériu jednotlivej kategórie môžete získať max 5 bodov (celkom v jednej súťaži max. 25 bodov).

Cvičná firma podporuje finančnú gramotnosť, ekonomické a právne vedomie mladých ľudí prostredníctvom podnikateľského vzdelávania, ktoré patrí k významným prioritám v SR  
 i v zahraničí. Cieľom súťaží je preveriť, čo sa žiaci v rámci podnikateľského vzdelávania naučili. V rámci týchto súťaží budú prezentovať kľúčové kompetencie ako je schopnosť pracovať v tíme, rozhodovať, kriticky a samostatne myslieť, vytvárať vhodné marketingové nástroje, prezentovať a komunikovať.

Veríme, že vašou aktívnou účasťou podporíte rozvoj kľúčových kompetencií absolventov našich stredných škôl, ktoré budú môcť uplatniť v osobnom aj pracovnom živote, či už v podnikaní alebo zamestnaní.

**Víťazov jednotlivých súťaží cvičných firiem vyhlásime na Medzinárodnom veľtrhu cvičných firiem 2022.**

**Hodnotené kategórie a kritériá súťaží cvičných firiem**

|  |  |
| --- | --- |
| Logo a slogan | * povinné údaje * čitateľnosť a prehľadnosť * výstižnosť, zapamätateľnosť * grafické spracovanie * originalita |
| Instagram post | * prvý dojem, originalita * vzťah k produktu CF * grafická a estetická stránka * obsah, údaje CF (identifikácia CF na základe loga) * pridaná hodnota (prepojenie s témou MVCF) |
| Elektronická  prezentácia | * predstavenie firmy a produktov * grafická a estetická stránka * kvalita podaných informácií (prepojenie s témou MVCF, upútanie pozornosti) * obsah, úplnosť kontaktných údajov CF * dodržanie rozsahu (max. 20 snímok); * živá prezentácia obchodného zástupcu (dodatočné hodnotenie, vo finále dodržanie časového limitu pri moderovaní prezentácie max. dĺžka 7 minút) |
| Webová stránka s  e-shopom alebo s katalógom produktov | * obsahová stránka ponuky produktov a služieb(elektronický katalóg, triedenie produktov, platobné a dodacie podmienky, kontaktné údaje...) * prehľadnosť * funkčnosť (technická úroveň, prepojenia) * grafická a estetická úroveň stránky * celkový dojem (originalita, kreativita) |
| Reklamný šot | * originalita, zapamätateľnosť * vzťah k produktu CF (prepojenie s témou MVCF) * motivácia ku kúpe produktu * časový limit (max 60 sekúnd) * celkový dojem, grafika, estetika |
| 90 sekúnd vo výťahu | * informácie o produkte CF * vystupovanie reprezentanta/reprezentantky CF * komunikačná znalosť cudzieho jazyka (AJ, NJ...) * dodržanie časového limitu (max 90 sekúnd) * celkový dojem |
| Stánok | * povinné údaje * originalita, nápaditosť, upútanie pozornosti * priblíženie realite * atmosféra * prepojenie na produkt |

Podmienkou účasti na súťažiach CF je, aby bola cvičná firma zaregistrovaná prostredníctvom online služieb SCCF na stránke [www.sccf.sk](http://www.sccf.sk) a mala platné IČO.